钦定古今图书集成/明伦汇编/官常典/第373卷 > 蔡邕独断 > 葛胜仲
## 钦定古今图书集成/明伦汇编/官常典/第373卷 > 蔡邕独断 > 葛胜仲

按《宋史》本传：“胜仲，字鲁卿，丹阳人。绍圣四年进士，为
礼部员外郎，权国子司业。时朝廷命诸生习雅乐，乐
成，进一官，迁太常卿。宋自建隆至治平所行典礼，欧
阳修尝裒集为书，凡百篇，号《太常因革礼》，诏胜仲续
之，增为三百卷，诏藏太常。及建春宫，以胜仲兼谕德。
胜仲为《仁》《孝》《学》三论献之太子。”复采春秋、战国以来
“历代太子善恶成败之迹，日进数事”，诏嘉之。徙太常
少卿，除国子祭酒，寻知汝州。